钦定古今图书集成/明伦汇编/宫闱典/第074卷 > 《贺千秋笺》杨文郁
## 钦定古今图书集成/明伦汇编/宫闱典/第074卷 > 《贺千秋笺》杨文郁

阳常居于大夏，方收养毓之功。震一索为长男，载启
亨嘉之会。庆锺甲观，欢溢寰区。〈中贺〉克哲克明，允文
允武。春坊翊善茂隆邦本之贞。晓寝问安长奉天颜
之喜。玆临弥月之节宜膺百顺之祥。臣等窃备词官
进趋庭贺。幸闻《乐府》奉“《重晖》重润”之章。请合舆情上
《俾炽俾昌》之寿。